ಚಾಪೆ ಮೇಲೆ ಕುಳಿತು ಬಿರಿಯಾನಿ ಸವಿದ ರಾಹುಲ್ ಗಾಂಧಿ

ಚೆನ್ನೈ: ಕಾಂಗ್ರೆಸ್ ಮುಖಂಡ ರಾಹುಲ್ ಗಾಂಧಿ ರುಚಿ ರುಚಿಯಾದ ಬಿರಿಯಾನಿಯನ್ನು ಚಾಪೆ ಮೇಲೆ ಕುಳಿತು ಊಟ ಮಾಡುತ್ತಿರುವ ವೀಡಿಯೋ ವೈರಲ್ ಆಗಿದೆ.

ವಿಲೇಜ್ ಕುಕ್ಕಿಂಗ್ ಯಟ್ಯೂಬ್ ಚಾನೆಲ್‍ನಲ್ಲಿ ಈ ವಿಡಿಯೋ ಶೇರ್ ಮಾಡಲಾಗಿದೆ. ರಾಹುಲ್ ಗಾಂಧಿ ಮಶ್ರೂಮ್ ಬಿರಿಯಾನಿ ಸವಿಯಲು ಮೊಸರು ಬಜ್ಜಿ ತಯಾರಿಸಿದ್ದಾರೆ. ರಾಹುಲ್ ಗಾಂಧಿ ರುಚಿಯಾದ ಅಡುಗೆಯನ್ನು ಹಳ್ಳಿ ಪ್ರದೇಶದಲ್ಲಿ ಕುಳಿತು ಸವಿದಿರುವ ವಿಡಿಯೋ ಯೂಟ್ಯೂಬ್‍ನಲ್ಲಿ 31.24 ಲಕ್ಷ ವೀಕ್ಷಣೆಯನ್ನು ಪಡೆದುಕೊಂಡಿದೆ.

ವೀಡಿಯೋದಲ್ಲಿ ಏನಿದೆ?
ಮಶ್ರೂಮ್ ಬಿರಿಯಾನಿ ತಯಾರಿಸುತ್ತಿರುತ್ತಾರೆ. ಬಳಿಕ ರಾಹುಲ್ ಗಾಂಧಿ ಆ ಸ್ಥಳಕ್ಕೆ ಭೇಟಿ ನೀಡುತ್ತಾರೆ. ಆಗ ಅಲ್ಲಿನ ಜನರೊಂದಿಗೆ ಸೇರಿ ಅಡುಗೆ ಮಾಡುವುದನ್ನು ನೋಡುತ್ತಿರುತ್ತಾರೆ. ಈ ವೇಳೆ ತಾವೂ ಈರುಳ್ಳಿ ಹಾಗೂ ಮೊಸರಿಗೆ ಹಾಕಿ ಮೊಸರು ಬಜ್ಜಿಯನ್ನು ತಯಾರಿಸುತ್ತಾರೆ. ಅಡುಗೆ ತಯಾರಾದ ಬಳಿಕ ತಾವು ಜನರೊಂದಿಗೆ ಚಾಪೆ ಮೇಲೆ ಕುಳಿತು ಬಾಳೆ ಎಲೆ ಮೇಲೆ ಬಡಿಸಿರುವ ಮಶ್ರೂಮ್ ಬಿರಿಯಾನಿ ಸವಿಯುತ್ತಾರೆ.

ಈ ವೇಳೆ ಸ್ಥಳೀಯ ಸಂಸದೆ ಜ್ಯೋತಿ ಮಣಿ ಹಾಗೂ ಕಾಂಗ್ರೆಸ್ ಹಿರಿಯ ಮುಖಂಡ ದಿನೇಶ್ ಗುಂಡೂರಾವ್ ಕೂಡ ರಾಹುಲ್ ಗಾಂಧಿಗೆ ಸಾಥ್ ನೀಡಿದ್ದಾರೆ. ರಾಹುಲ್ ಗಾಂಧಿ ರಾಜಕೀಯ ವಿಚಾರಗಳನ್ನು ಬಿಟ್ಟು ಕೆಲ ಸಮಯ ವಿಲೇಜ್ ಕುಕ್ಕಿಂಗ್‍ನಲ್ಲಿ ಭಾಗವಹಿಸಿದ್ದು ಅಚ್ಚರಿಯನ್ನುಂಟು ಮಾಡಿದೆ.